CELEX: 32019D0026
Language: et
Date: 2019-07-31 00:00:00
Title: Euroopa Keskpanga otsus (EL) 2019/1377, 31. juuli 2019, millega nimetatakse ametisse tööüksuse juhid delegeeritud otsuste tegemiseks krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas (EKP/2019/26)

28.8.2019   
               
               
                  ET
               
               
                  Euroopa Liidu Teataja
               
               
                  L 224/6
               
            
         EUROOPA KESKPANGA OTSUS (EL) 2019/1377,
         31. juuli 2019,
         millega nimetatakse ametisse tööüksuse juhid delegeeritud otsuste tegemiseks krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas (EKP/2019/26)
         EUROOPA KESKPANGA JUHATUS,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 11.6,
         võttes arvesse Euroopa Keskpanga otsust (EL) 2017/933, 16. november 2016, otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40) (1), eelkõige selle artikleid 4 ja 5,
         võttes arvesse Euroopa Keskpanga otsust (EL) 2019/1376, 23. juuli 2019, krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas otsuste tegemise pädevuse delegeerimise kohta (EKP/2019/23) (2), eelkõige selle artiklit 3,
         võttes arvesse otsust EKP/2004/2, 19. veebruar 2004, millega võetakse vastu Euroopa Keskpanga kodukord (3), eelkõige selle artiklit 10,
         ning arvestades järgmist:
         
                     (1)
                  
                  
                     Kuna Euroopa Keskpank (EKP) peab oma järelevalveülesannete täitmiseks tegema suurel hulgal otsuseid, kehtestatakse kord konkreetsete delegeeritud otsuste tegemiseks.
                  
               
                     (2)
                  
                  
                     Delegeerimisotsus kehtib, kui EKP juhatus teeb otsuse, millega volitatakse üks või mitu tööüksuste juhti tegema otsuseid delegeerimisotsuse alusel.
                  
               
                     (3)
                  
                  
                     Tööüksuse juhtide määramisel peab EKP juhatus arvesse võtma delegeerimisotsuse tähtsust ja adressaatide arvu, kellele delegeeritud otsus tuleb saata.
                  
               
                     (4)
                  
                  
                     EKP järelevalvenõukogu esimehega on konsulteeritud nende tööüksuste juhtide osas, kellele tuleks delegeerida volitused teha otsuseid krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise kohta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kasutatakse mõisteid otsuse (EL) 2019/1376 (EKP/2019/23) artiklis 1.
         
         
            Artikkel 2
            Delegeeritud otsused oluliste osaluste omandamise kohta
            
               1.   Delegeeritud otsuseid kooskõlas otsuse (EL) 2019/1376 (EKP/2019/23) artiklitega 3 ja 4, mis hõlmavad Euroopa Keskpanga määruses (EL) nr 468/2014 (EKP/2014/17) (4) artikli 2 punktis 16 määratletud järelevalve alla kuuluvaid olulisi üksusi, võtab vastu EKP järelevalvenõukogu sekretariaadi peadirektoraadi peadirektor või peadirektori asetäitja või tema äraolekul EKP tegevuslubade osakonna juht ning üks järgmistest tööüksuste juhtidest:
               
                           a)
                        
                        
                           I mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet I mikrotasandi usaldatavusjärelevalve peadirektoraat;
                        
                     
                           b)
                        
                        
                           II mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet II mikrotasandi usaldatavusjärelevalve peadirektoraat.
                        
                     Kui delegeeritud otsus otsuse (EL) 2019/1376 (EKP/2019/23) artiklite 3 ja 4 alusel käsitleb mitut järelevalve alla kuuluvat olulist üksust, on määravaks järelevalve alla kuuluvaks üksuseks see järelevalve alla kuuluv üksus või grupp, milles olulist osalust omandatakse.
            
            
               2.   Delegeeritud otsuseid kooskõlas otsuse (EL) 2019/1376 (EKP/2019/23) artiklitega 3 ja 4, mis ei hõlma järelevalve alla kuuluvaid olulisi üksusi, võtab vastu III mikrotasandi usaldatavusjärelevalve peadirektoraadi peadirektor või peadirektori asetäitja.
            
         
         
            Artikkel 3
            Delegeeritud otsused tegevusloa kehtetuks tunnistamise kohta
            
               1.   Delegeeritud otsuseid kooskõlas otsuse (EL) 2019/1376 (EKP/2019/23) artiklitega 3 ja 5, mis hõlmavad Euroopa Keskpanga määruse (EL) nr 468/2014 (EKP/2014/17) artikli 2 punktis 16 määratletud järelevalve alla kuuluvaid olulisi üksusi, võtab vastu EKP järelevalvenõukogu sekretariaadi peadirektoraadi peadirektor või peadirektori asetäitja või tema äraolekul EKP tegevuslubade osakonna juht ning üks järgmistest tööüksuste juhtidest:
               
                           a)
                        
                        
                           I mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet I mikrotasandi usaldatavusjärelevalve peadirektoraat;
                        
                     
                           b)
                        
                        
                           II mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet II mikrotasandi usaldatavusjärelevalve peadirektoraat.
                        
                     
            
               2.   Delegeeritud otsuseid kooskõlas otsuse (EL) 2019/1376 (EKP/2019/23) artiklitega 3 ja 5, mis hõlmavad määruse (EL) nr 468/2014 (EKP/2014/17) artikli 2 punktis 7 määratletud järelevalve alla kuuluvaid vähem olulisi üksusi, võtab vastu III mikrotasandi usaldatavusjärelevalve peadirektoraadi peadirektor või peadirektori asetäitja.
            
         
         
            Artikkel 4
            Delegeeritud otsused üleeuroopaliste tegevuslubade kohta
            Delegeeritud otsuseid kooskõlas otsuse (EL) 2019/1376 (EKP/2019/23) artiklitega 3 ja 6, võtab vastu üks järgmistest tööüksuste juhtidest:
            
                        a)
                     
                     
                        I mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet I mikrotasandi usaldatavusjärelevalve peadirektoraat;
                     
                  
                        b)
                     
                     
                        II mikrotasandi usaldatavusjärelevalve peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet II mikrotasandi usaldatavusjärelevalve peadirektoraat.
                     
                  
         
            Artikkel 5
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 31. juuli 2019
            
               
                  EKP president
               
               Mario DRAGHI
            
         
         
            (1)  ELT L 141, 1.6.2017, lk 14.
         
            (2)  Vt käesoleva Euroopa Liidu Teataja lk 1.
         
            (3)  ELT L 80, 18.3.2004, lk 33.
         
            (4)  Euroopa Keskpanga määrus (EL) nr 468/2014, 16. aprill 2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17) (ELT L 141, 14.5.2014, lk 1).